D Mehrheit vo de Tavetscher schwätzt di rätoromanisch Mundart Sursilvan, wobi de Aadeil aber unter em Durchschnitt für di andre Gmeinde vo de Cadi lait. Bis in s 16. Joorhundert isch au Walserdütsch in de Siidlige Selva un Tschamut gschwätzt worde, wo deno aber zum Romanische gweggslet hen. In de Volchszäälig vo 2000 hen 66,2% Romanisch als Sprooch aagee, wo si am beschte schwätze, un 75,3% als Sprooch wo si im Alltag schwätze[4]. Andri Gmeinde in de Cadi hen zum Verglyych en Aadeil vo über 80% bzw. 90%. An zweiter Stell stoot Dütsch mit 19,7% un no Italienisch mit 2,6%[5]. Amts- un Schuelsprooch vo de Gmeind isch s rätoromanisch Idiom Sursilvan.